CELEX: C2006/261/32
Language: lt
Date: 2006-10-28 00:00:00
Title: Byla C-378/06 2006 m. rugsėjo 15 d. Conseil d'Etat (Belgija) pateiktas prašymas priimti prejudicinį sprendimą byloje Clear Channel Belgium SA prieš Lježo miestą

28.10.2006   
            
            
               LT
            
            
               Europos Sąjungos oficialusis leidinys
            
            
               C 261/17
            
         2006 m. rugsėjo 15 d.Conseil d'Etat (Belgija) pateiktas prašymas priimti prejudicinį sprendimą byloje Clear Channel Belgium SA prieš Lježo miestą
   
   (Byla C-378/06)
   (2006/C 261/32)
   Proceso kalba: prancūzų
   Prašymą priimti prejudicinį sprendimą pateikęs teismas
   
      Conseil d'État (Belgija)
   Šalys pagrindinėje byloje
   Ieškovė: Clear Channel Belgium SA
   
      Atsakovas: Lježo miestas
   Įstojusi į bylą šalis: J.-C. Decaux Belgium SA
   Prejudiciniai klausimai
   
               1.
            
            
               Ar „viešojo turto koncesija“ kvalifikuojamai sutarčiai netaikoma 1992 m. birželio 18 d. Tarybos direktyva 92/50/EEB dėl viešojo paslaugų pirkimo sutarčių sudarymo tvarkos derinimo (1), kai ši sutartis, neatsižvelgiant į tai, kad vietos valdžios institucija sutarties šaliai suteikia išimtinę teisę pelno tikslais eksploatuoti vietos valdžios institucijos dispozicijai pateiktų gatvės įrenginių reklamos įrangą, numato, jog sutarties šalis vietos valdžios institucijai teiks tam tikrų paslaugų (instaliuos gatvės įrenginius ir įrengs skelbimui skirtas vietas)?
            
         
               2.
            
            
               Kai nenustatyta kaina įprasta sąvokos prasme, ar gali būti laikoma, kad vietos valdžios institucijai teikiamos atlygintinio piniginio pobūdžio paslaugos, jei pastaroji atsisako pajamų už reklamą, iš kurių, kaip šiuo atveju, reikėtų atskaityti sutartyje numatytus finansinį ir materialinį atlyginimą bei mokesčius už skelbimą?
            
         
               3.
            
            
               Ar minėtos direktyvos taikymui turi reikšmę tai, kad sutartyje numatyti įvairūs įsipareigojimai yra pagrindiniai ar antraeiliai?
            
         
      (1)  OL L 209, 1992 7 24, p 1.